Voit varata ajokoeajan käsittelykokeeseen oman vastuuopettajasi kautta. Opinnoillesi liittyvät yhteystiedot löytyvät helposti Webauton etusivulta ja Opetustiedot -välilehden alta. Voit pyytää opettajaltasi ajokoeajan varausta lähettämällä hänelle tekstiviestin tai sähköpostin. Jos tarvitset apua, voit myös tiedustella ajokoeaikaa suoraan autokoulun toimipisteeltäsi sen ollessa auki.
Jos olet menossa käsittelykokeeseen omalla kalustolla, omien aikataulujesi mukaisesti, koe varataan suoraan Ajovarmalta. https://www.a-katsastus.fi/ajanvaraus-ja-asiakaspalvelu/
Opetuslupaoppilas voi varata ajokoeajan suoraan Ajovarmalta, ellei hän vuokraa autokoulun toimipisteeltä ajoneuvoa ajokoetta varten. Jos ajoneuvo vuokrataan autokoululta, koeajan varaaminen tapahtuu aina autokoulun toimiston kautta.